section_heading: Trenerska karijera
paragraph_text: Nakon što je osvojen naslov svjetskog prvaka, Aimé Jacquet je 12. srpnja 1998. podnio ostavku na mjesto izbornika. U razdoblju od 16. veljače 1994. do finala svjetskog prvenstva, Jacquet je vodio Francusku na 53 utakmice. Pritom je ostvario 34 pobjede, 16 remija i svega tri poraza. Postotak pobjeda je iznosio 64,15%. Nakon toga postao je tehnički direktor francuske reprezentacije te je na toj funkciji radio do 2006. kada se umirovio.